प्रश्न उठ्छ, यो परिघटनाको राष्ट्रिय राजनीतिमा के प्रभाव पर्न सक्छ ? प्रथम दृष्टिमै देखिने कुरा के हो भने यो सरकार सुविधाजनक बहुमतबाट सोझै दुईतिहाइ बहुमतमा उक्ल्यो । यसले सरकारलाई संसद्मा दुईतिहाइ बहुमतबाट निर्णय गर्नुपर्ने विषयमा निर्णय गर्न सहज बनायो । दोस्रो, फोरमको यो सत्तारोहणले सरकारलाई आफूले पहिलेदेखि भन्दै आएको आवश्यकता र औचित्यका आधारमा संविधान संशोधन गर्ने बाटो त खोल्ने नै छ, साथमा दबाब पनि सिर्जना गर्नेछ ।
